Jichhurux wawanakan urupaw amt’ata
Mä waranqa llatunk pataka tunka payani maranaw mä tunka payani urukipana aka qasawi (abril) phaxsinx Organización de Estados Americanos ukhamaraki UNICEF uksankirinakax ut’ayawapxana akham sata amtawi“ Declaración de Principios Universales del Niño”, uka tuqix wawanakaru arxtaña kunkimpi, kunatix jupanakarux janiw kuna yäqawimpis yanapatakanti.
Uka amtarjamasti mä waranqa llatunka pataka phisqha tunka pusini marataw aka Bolivia uraqisanx uka pachan marka irpirinakax ut’awayapxi markasanx sapa tunka payani urunakakipana aka qasawi phaxsinx wawanakana urupa ukhama amtatañapataki. Ukhat jichhakamaw ukhama amt’apjixa.
Jichhurunakanx kunaymani kamachinakaw utjixa, ukhaman wawanakaru arxatañataki. Ukhamakipansa jakthapiwinakarjamax sapa kimsawawanakatx paninix kuna kasta ñanqhachawinakampis aynacht’ayatapunipxiwa ukhamaw amtawinakax qhansti
Jichhurux waliw utjawina, yatiqaña utanakana, irpirinakatsa wawanakax yäqt’ata jikxatasiwayapxi, jichhax jupanakax sarakiwa sapuruna nanakaru ukhamana uñjaña utjaspa wali kusisiñaspawa.
ayr_Latn ayr_Latn ayr_Latn ayr_Latn ayr_Latn